Međunarodni dan svjetlosti – 16.5. 2026.

Međunarodni dan svjetlosti obilježava se svake godine 16. svibnja, u spomen na prvo uspješno korištenje lasera 1960. godine od strane fizičara i inženjera Theodorea Maimana. Cilj je staknulti važnost svjetlosti i tehnologija temeljenih na svjetlosti u razvoju znanosti, medicine, komunikacije i održivog razvoja.
Ovaj dan proglasio je UNESCO, a od njegova pokretanja 2018. godine u više od 100 zemalja održano je više od 3200 događanja i aktivnosti koje su milijunima ljudi približile važnost svjetlosti u svakodnevnom životu i budućem razvoju društva.


Svjetlost kao temelj suvremenog razvoja
Tehnologije povezane sa svjetlosti danas imaju ključnu ulogu u gotovo svim područjima života. Fotonika i napredna istraživanja omogućili su razvoj brojnih inovacija – od alternativnih izvora energije i moderne medicinske dijagnostike do brzog interneta i suvremenih komunikacijskih sustava.
Zahvaljujući upravo istraživanju svjetlosti razvijene su metode i terapije koje spašavaju živote, kao i tehnologije koje su u potpunosti promijenile način na koji komuniciramo, učimo i pristupamo informacijama.


Tema 2026.: Svjetlost za održivu budućnost
Ovogodišnja tema Međunarodnog dana svjetlosti glasi „Svjetlo za održivu budućnost”, a fokus stavlja na doprinos tehnologija temeljenih na svjetlosti zaštiti okoliša i održivom razvoju.
[bookmark: _GoBack]Naglasak je na razvoju energetski učinkovite rasvjete, zelenih tehnologija, suvremene poljoprivrede i održive proizvodnje, ali i na poticanju mladih na obrazovanje u području znanosti, tehnologije i inženjerstva.


https://youtu.be/1dgDBnuiw6c?si=I5g-mhd54gzdB1vs


Fotonika je znanost i tehnologija svjetlosti. Ona se bavi generiranjem, kontroliranjem, usmjeravanjem i detekcijom fotona – osnovnih čestica svjetlosti. Dok se klasična optika bavi proučavanjem svjetlosti, fotonika je usmjerena na njezinu praktičnu primjenu u modernim tehnologijama.
Predstavlja temeljnu tehnologiju iza brojnih uređaja koje svakodnevno koristimo:
· Telekomunikacije: Prijenos podataka brzinom svjetlosti kroz optička vlakna (internet, televizija, telefonske mreže).
· Medicina: Laseri za operacije, endoskopi i napredne dijagnostičke te slikovne tehnologije.
· Elektronika i senzori: Optički senzori koji se koriste u automobilima, pametnim telefonima i industrijskoj automatizaciji.
· Obnovljivi izvori: Fotonaponske ćelije (solarne ploče) koje pretvaraju svjetlost u električnu energiju.
Istraživanja i inovacije u ovom području usmjerene su na kvantnu fotoniku i razvoj optičkih računala koja bi mogla zamijeniti tradicionalna elektronička računala.


[image: International Day of Light 2026: Light for a Sustainable Future]

image1.png
~  ‘Ughtfora
Sustainable
Future”





image2.png
— © 16 May, 2026 © —

International
Day of

Light for a
Sustainable Future.-

Light is more
than illumination...

Jt fucl T fiire._





